Diari Oficial de la Generalitat Valenciana


Sumari del DOGV 9710, del 24-10-2023 (2023/10009)

RESOLUCIÓ de 4 d'octubre de 2023, de la Direcció General de Centres Docents, per la qual es resolen els premis professionals de Música i Dansa de la fase autonòmica de la Comunitat Valenciana corresponents al curs 2022-2023.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10713


Data del document
:   04-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * distinció honorífica

RESOLUCIÓ de 4 d'octubre de 2023, de la Direcció General de Centres Docents, per la qual es resolen els premis professionals de Música i Dansa de la fase autonòmica de la Comunitat Valenciana corresponents al curs 2022-2023. [2023/10292]  
Per l'Ordre de 76/2014, de 16 de setembre, de la Conselleria d'Educació, Cultura i Esport, es regulen a la Comunitat Valenciana els premis professionals per a l'alumnat que ha conclòs els ensenyaments professionals de Música o de Dansa (DOGV 7364, 19.09.2014), i per Resolució de 24 de maig de 2023, de la Direcció General de Formació Professional i Ensenyaments de Règim Especial, es convoquen a la Comunitat Valenciana la fase de centre i la fase autonòmica dels premis professionals, per a l'alumnat que ha conclòs els estudis professionals dels ensenyaments de Música i Dansa en el curs acadèmic 2022-2023 (DOGV 9607, 31.05.2023).  
En compliment del que disposen els articles 14 i 15 de l'esmentada Ordre 76/2014, de 16 de setembre, s'han reunit els tribunals de música i dansa constituïts a aquest efecte, els quals, una vegada concloses les proves corresponents i el procés de selecció, han elevat davant la direcció general competent en matèria d'ensenyaments de règim especial la seua proposta per a la concessió dels premis.  
Vista la proposta del tribunal i en virtut de les competències que em confereix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer. Premis  
1. S'adjudiquen els premis professionals de Música de la fase autonòmica, corresponents al curs 2022-2023, a l'alumnat, en els departaments que figuren en l'annex I d'aquesta resolució.  
2. S'adjudiquen els premis professionals de Dansa de la fase autonòmica, corresponent al curs 2022-2023, a l'alumnat, en les especialitats que figuren en l'annex II d'aquesta resolució.  
3. Es declaren deserts els premis professionals de Música de la fase autonòmica en el curs 2022-2023, corresponents al Departament d'Agrupacions Instrumentals, Departament de Composició, Departament de Llenguatge Musical i Veu, Departament de Música Antiga i d'Instruments Autòctons, així com les modalitats de Fonaments de Composició, Història de la Música i Música de Cambra.  
  
4. Es declaren deserts els premis professionals de Dansa de la fase autonòmica en el curs 2022-2023, corresponents a les especialitats de Dansa Clàssica i Ball Flamenc.  
  
Segon. Efectes dels premis  
1. El premi consistirà en un diploma a l'excel·lència en el rendiment acadèmic expedit per la conselleria competent en matèria d'educació.  
  
2. Aquesta conselleria promourà que l'alumnat premiat puga realitzar la interpretació d'un repertori propi de la seua especialitat, dins de la programació d'una sala representativa de la Comunitat Valenciana, així com la seua participació, quan siguen convocats, en la fase nacional dels premis corresponents a les seues especialitats, i sense perjudici d'altres beneficis que es puguen establir per a aquest alumnat.  
3. Així mateix, l'obtenció d'aquest premi es farà constar en l'expedient acadèmic de l'alumnat, mitjançant diligència específica, amb la denominació de Premi Professional Autonòmic de Música i Premi Professional Autonòmic de Dansa, segons corresponga.  
De conformitat amb el que estableix els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant la conselleria competent en matèria d'educació, en el termini d'un mes a comptar des de l'endemà de ser publicada.  
b) El recurs contenciós administratiu s'haurà que plantejar davant el Tribunal Superior de Justícia de la Comunitat Valenciana en el termini de dos mesos a comptar e l'endemà de ser publicada.  
  
València, 4 d'octubre de 2023.- El director general de Centres Docents: Jorge Cabo Martínez.